
Проф. д-р Сотир Тодоров Марчев, дмн

Началник на Клиника по кардиология към Медицински институт на МВР. Почетен член (FESC) на Европейското кардиологично дружество. Републикански консултант по кардиология. Член на изпитна комисия за Държавен изпит за придобиване на специалност “Кардиология”. Придобити специалности по вътрешни болести, кардиология и здравен мениджмънт. Притежава европейски и български сертификати за експертно ниво по ехокардиография, електрокардиостимулация и инвазивна кардиология. Член на Управителния съвет на Българската асоциация по ултразвук в медицината. Специализирал във Виена, Осака и др.
На 3 март 1998 г. публикува първия български медицински интернет сайт www.4xm.com, който поддържа и до днес. През 2005 г. описва първите български пациенти със стрес индуцирана (такоцубо) кардиомиопатия. Главен изследовател на първото в историята на българската кардиология клинично проучване фаза 1а. Защитена кандидатска дисертация в областта на тъканната Доплер ехокардиография и докторска дисертация върху Стрес индуцираната кардиомиопатия.
Автор на едни от най-четените български медицински книги – “Как се преслушва сърце, бял дроб и корем”, “Как се разчита ЕКГ”, “Как се разчита рентгенография”, “Бъдете здрави! Как?“ и др.

